Public procurement notice: Contract Notice
Published: 2023-03-24
Buyer: АГЕНЦИЯ "ПЪТНА ИНФРАСТРУКТУРА"
Country: BG
Contract type: Services
Procedure: Open procedure
CPV classification: 71340000 | 71521000: Construction-site supervision services
Estimated value: 38000 BGN
Submission deadline: 2023-04-27
Award criteria: Lowest price

Technical requirements: Определяне на изпълнител на консултантска услуга във връзка с изграждането на обекти от републиканската пътна мрежа на територията на ОПУ Смолян по две обособени позиции
Цел на обществената поръчка е Агенция „Пътна инфраструктура“ да определи Консултант, който да изготви комплексен доклад за оценка на съответствието с основните изисквания към строежите и технически контрол по част „Конструктивна“ и упражняване строителен надзор по време на строителство на всеки един обект (участък) попадащ в съответната обособена позиция, като в тази връзка се сключи договор за неговото изпълнение, с оглед извършване на качествено строителство на обектите, в съответствие с нормативните изисквания и спазване на договорените срокове.
Обособена позиция № 1: „Изпълнение на трайни, възстановителни и укрепителни дейности на републикански път III – 866 „Смолян – Стойките – Широка Лъка – Девин“ при км 27+325, в участъка от км 28+480 до км 28+510 и в участъка от км 41+910 до км 41+950“
Път III-866 „Смолян – Стойките – Широка лъка – Девин“ в участъците при км 27+325, от км 28+480 до км 28+510, от км 41+910 до км 41+950, ляво е част от републиканската пътна мрежа. Разглежданите участъци от пътя са на територията на Областно пътно управление Смолян.
Съгласно информацията предоставена от Областно пътно управление Смолян, характеристиките на пропадналите участъци са, в следните участъци:
Вследствие на проливните дъждове в периода от 10.12.2021 г. до 14.12.2021 г. и придошлите води на река Широколъшка и в последствие на топенето на падналите обилните снеговалежи през месеците януари, февруари и март 2022 г., преовлажняване и подкопаване от реката са нанесени щети, по участъци и вид, както следва:
при км 27+325 – разрушена подпорната стена от каменна зидария, пропаднало е част от лявото платно за движение и се е подприщило речното корито на р. Широколъшка река;
от км 28+480 до км 28+510 – разрушен насип на откоса, пропадане на банкета и увисване на ограничителната система за пътищата и водосток;
от км 41+910 до км 41+950 – разрушен насип на откоса пропадане на банкета и увисване на ограничителната система за пътищата и пътен знак.
При км 27+325 е въведена е ВОБД, като в участъка движението се осъществява само в дясната лента – двупосочно.
Участъците са в смесен профил: вдясно – земни и скални откоси, а вляво – стръмни откоси от насипи, като при км 27+325 пътя е укрепен с каменна подпорна стена до коритото на р. Широколъшка, върху която има СПО, а вдясно – банкет, СПО, облицован окоп, площадка и стръмен откос.
Пътят е с две ленти за движение, като вдясно е с бетонова ригола или окоп, а вляво стени и/или банкет.
Ситуационно участъците са разположени в прави и криви. Монтирана е ограничителната система, като при км 27+325 същата е разкъсана и пропаднала.
Вляво на участъците, в банкета има положени кабели на БТК, а в участъка от км 41+910 до км 41+950 и оптика на „Сърница-нет“ ЕООД.
За разглежданите участъци е необходимо да се извърши възстановяване и подобряване на транспортно-експлоатационните качества и носимоспособност на настилката с оглед осигуряване на условия за безопасност на движението и добро отводняване на пътя.

Eligibility requirements: Изисква се участникът в процедурата, за всяка обособена позиция, да притежава валиден Лиценз за упражняване на дейността, съгласно § 128 ПЗР към ЗИДЗУТ или валидно Удостоверение, съгласно чл. 166, ал. 1, т. 1 и ал. 2 от ЗУТ - оценяване на съответствието на инвестиционните проекти и/или упражняване на строителен надзор, или да притежава еквивалентен документ за такава регистрация в търговски или професионален регистър в държавата членка, в която е установен, удостоверяващ правото да извършва такава дейност, за участниците – чуждестранни лица. Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност, съобразно разпределението на участието на лицата при изпълнение на дейностите, предвидено в документа/ договора за създаване на обединението. *ВАЖНО! При попълване на ЕЕДОП, участникът в процедурата трябва да има предвид, че: 1. За доказване на минималното изискване следва да посочи в ЕЕДОП наименование, № и дата на съответния документ! 2. В случай, че участник в процедурата участва за повече от една обособена позиция, за изпълнение на изискването е достатъчно да се докаже изискването за една обособена позиция! При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация. Съгласно чл. 67, ал. 5 от ЗОП, Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката. В тези случаи, както и при сключване на договор за изпълнение на поръчката, съответствието с изискването, за всяка обособена позиция, се доказва с представянето на: Заверено копие от документа за Лиценз за упражняване на дейността, съгласно § 128 ПЗР към ЗИДЗУТ или валидно Удостоверение, съгласно чл. 166, ал. 1, т. 1 и ал. 2 от ЗУТ – оценяване на съответствието на инвестиционните проекти и/или упражняване на строителен надзор, или еквивалентен документ, издаден от компетентен орган на държава членка на Европейския съюз, или на друга държава – страна по Споразумението за Европейското икономическо пространство, съгласно чл. 166 от ЗУТ, удостоверяващ правото да извършва такава дейност, за участниците – чуждестранни лица.

Award value: 38000